PMIndiaData/PMIndiaSum huggingface dataset:
লো অমসুং জস্তিসকী লমদা ভারত অমসুং উজবেকিস্থান্না মতেং পীননবা এমও য়ু  মন্ত্রী মন্দলনা অয়াবা পীরে

লো অমসুং জস্তিসকী লমদা ভারত অমসুং উজবেকিস্থান্না মতেং পীননবা এমও য়ু প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে। কান্নবশিং : এম ও য়ু অদুদা আইনগী অখঙ-অহৈশিং অমসুং সরকারগী থৌমীশিংগী মরক্তা লৌশিং পীথোক-পীশিন তৌনবা, মখোয়দা ত্রেনিং পীবা অমসুং মপুং ফাবা আইমগী তেংবাং পীনবগী ৱাফমশিং য়াউরি। এম ও য়ু অদুদা ভারত অমসুং উজবেকিস্থান্না লৌশিং পীথোক-পীশিন তৌনবা লৈবাক অনিগী মরক্তা চৎথোক-চৎশিন তৌনবা অমসুং লৈবাক অনিগী সরকারশিংগী ওফিসিয়েলশিংগী মরক্তা আইনগী লমদা ত্রেনিং পীবা হেনগৎহনবগী ৱাফমশিং য়াউরি।
প্রধান মন্ত্রীনা পুদুচেরীদা নৌনা ৱাশক লৌখিবা মন্ত্রীশিংদা য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা ঙসি পুদুচেরীদা নৌনা ৱাশক লৌখিবা মন্ত্রীশিংদা য়াইফরবা পাউজেল পীখ্রে। ত্বীত অমদা, প্রধান মন্ত্রীনা হায়, “পুদুচেরীদা ঙসি ৱাশক লৌখিবা মন্ত্রী পুম্বদা য়াইফ পাউজেল পীজরি। তীম অসিনা ফিরেপ চেৎনা থবক তৌবা ওইরসনু অমসুং পুদুচেরীগী মীয়ামগী নিংজবা পুম্বা থুংহনবা ঙম্বা ওইরসনু”।
প্রধান মন্ত্রীনা জুলাই ৬তা অগ্রদুত গ্রুপ ওফ ন্যুজপেপর্সকী গোল্দন জুবিলীগী থৌরম হৌদোক্লগনি

প্রধান মন্ত্রী শ্রী নরেন্দ্র মোদীনা ভিদিও কনফরেন্সকী থোংদা জুলাই ৬, ২০২২গী নুমিদাং ৱাইরম পুং ৪:৩০ তাবা মতমদা অগ্রদুত গ্রুপ ওফ ন্যুজপেপর্সকী গোল্দন জুবিলীগী পালন থৌরম হৌদোক্কনি। অগ্রদুতকী গোল্দন জুবিলী সেলেব্রেসন কম্মিতিগী চীফ পেত্রোন ওইরিবা অসামগী মুখ্য মন্ত্রী, দা. হিমন্তা বিশ্ব শর্মাসু থৌরম অসিদা শরুক য়াগনি। অগ্রদুত অসি অসামিজ বাই-ৱীকলী অমা ওইনা হৌখি। মসি অসামগী সিনিয়র জর্নেলিস্ত কনক সেন দেকানা লিংখৎখি। ইং কুমজা ১৯৯৫দা নুমিৎ খুদিংগী পুথোকপা পাউচে, দাইনিক অগ্রদুত অসি ফোঙবা হৌখি অমসুং অসামগী থাজবা য়াবা অমসুং মতিক-ময়াই লৈবা ভোইস অমা ওইরকখি।
নেপালগী প্রধান মন্ত্রীনা প্রধান মন্ত্রীগী মফমদা তেলিফোন তৌরক্তুনা নুংঙাইবা ফোংদোকখ্রে

নেপালগী প্রধান মন্ত্রী শ্রী কে.পি. শর্ম ওলীনা ঙসি প্রধান মন্ত্রী শ্রী নরেন্দ্র মোদীগী মফমদা তেলিফোন তৌরকখ্রে অমদি লোক সভাগী মীখলদা মায় পাক্লকপদা মফমদা নুংঙাইবা ফোংদোকখ্রে। প্রধান মন্ত্রী মোদীনা প্রধান মন্ত্রী ওলীবু মহাক্কী থাগৎ ৱাহৈশিং অদুগীদমক থাগৎপা ফোংদোকখি অমদি ভারত-নেপালগী মরূপ ওইবগী মরীশিং চেৎশিলহন্নবা ভারতকী ৱাফমশিং অদু অমুক হন্না ফোংদোকখি। লুচিংবা অনিনা তোঙানবা সেক্তরশিংদা লৈবাক অনিনা তেংবাং পীনবদা খুমাং চাউশিল্লিবা অদুদা অপেনবা ফোংদোক্নখি, লৈবাক অনিগী মরক্তা মরূপ ওইবগী মরী মখা তানা চেৎশিলহন্নবা মখোয়গী ৱাফমশিং অমদি মখল-মখা য়াম্লবা লৈবাক অনিগী তেংবাং হেঙ্গৎহন্নবগী মায়কৈদা পায়খৎলিবা থবকশিং অদু অমুক হন্না ফোংদোক্নখি।
ৱেস্ত বেঙ্গলগী জলপাইগুরিদা লৈবা ধুপগুরিদা লম্বীগী লাইবক থিবা থৌদোক্তা পুন্সি মাঙখিবদা পি.এম.না অৱাবা ফোঙদোকখ্রে; পি.এম.এন.আর.এফ.তগী এক্স-গ্রেসিয়া পীগনি হায়না লাউথোকখ্রে

প্রধান মন্ত্রী শ্রী নরেন্দ্র মোদীনা ৱেস্ত বেঙ্কলগী জলপাইগুরিদা লৈবা ধুপগুরিদা লম্বীগী লাইবক থিবা থৌদোক অমদা পুন্সি মাঙখিবশিংগীদমক অৱাবা ফোঙদোকখ্রে অমদি প্রাইম মিনিস্তর্স নেসনেল রিলিফ ফন্দ (পি.এম.এন.আর.এফ.)তগী এক্স-গ্রেসিয়া পীগনি হায়না লাউথোকখ্রে‍। ত্বীত পরিং অমদা প্রধান মন্ত্রীনা ফোঙদোকখিবদা, “জলপাইগুরিগী ধুপগুরিদা (ৱেস্ব বেঙ্গল) থোকখিবা লম্বীগী লাইবক থিবা থৌদোক অদু য়াম্না পুক্নিং শোক্নিংঙাইনি‍। অৱাবগী মতমসিদা লাইবক থিরবা ইমুংশিংগা লোয়ননা থৌনিজরি‍। শোক্লবশিং থুনা ফগৎলকপা ওইরসনু‍। পি.এম.এন.আর.এফ.তগী ৱেস্ত বেঙ্গলগী লাইবক থিবা থৌদোক্তা লৈখিদ্রবশিংগী ইমুং মনুং অমমমদা লুপা লাখ ২গী এক্স-গ্রেসিয়া পীরগনি‍। শোক্লবশিংদা লুপা ৫০,০০০গী তেংবাং পীগনি‍।”
কেবিনেৎনা শাংহাই কো-ওপরেসন ওর্গনাইজেসনগী মেম্বর স্তেৎসিংগী মরক্তা “মাস মিদিয়াগী হীরমদা তেংবাংনবগী” য়ানচে অমা অয়াবা পীনদুনা খুৎয়েক পীনবখিবগী অয়াবা পীখ্রে

প্রধান মন্ত্রী, শ্রী নরেন্দ্র মোদীনা লুচিংবা কেন্দ্রগী মন্ত্রী-মন্দলনা শাংহাই কো-ওপরেসন ওর্গনাইজেসনগী মেম্বর স্তেৎসিংগী মরক্তা “মাস মিদিয়াগী হীরমদা তেংবাংনবগী” য়ানচে অমা অয়াবা পীনদুনা খুৎয়েক পীনবখিবগী এক্স-পোস্ত ফেক্তোগী অয়াবা পীখ্রে। য়ানচে অসি জুন, ২০১৯দা খুৎয়েক পীনখিবনি। য়ানচে অসিনা মাস মিদিয়াগী হীরমদা তেংবাংনবদা অমগা অমগদা মান্নবা খুদোংচাবা ফংহন্নবা পুক্নিং থৌগৎকনি। নাকল খুদিংমক্না মখোয়না হন্না পাংথোকপা থবকশিংদা য়ুম্ফম ওইদুনা অতোপ্পা নাকলশিংদা মান্নবা মওংদা খুদোংচাবা ফংহন্নবা হোৎনগনি। য়ানচে অসিনা মেম্বর স্তেৎশিংনা মাস মিদিয়াগী হীরমদা খ্বাইদগী ফবা অমসুং অনৌবা থৌওং লান্নবগী খুদোংচাবা পীগনি। মওং-মতৌঃ তেংবাংনবগী মরু ওইবা হীরমশিং মখাদা পীরিঃ ১) মশাগী স্তেৎশিংগী মীয়ামগী পুন্সিগী ৱারোলশিংবু মমুৎ তানা খঙহন্নবগীদমক্তা মাস মিদিয়াগী খুত্থাংদা ই-পাউ কয়া পাক-শন্না অমসুং মখোয় মশেলদা পীনবদা নুংঙাইগদবা ফীভম শাগৎপা; ২) মশাগী স্তেৎশিংগী মাস মিদিয়াগী ইদিতোরিএল ওফিসশিংগা লোয়ননা মরী লৈনবা মন্ত্রালয়, এজেন্সী অমসুং মাস মিদিয়াগী গীরমদা থবক তৌরিবা লুপশিংগী মরক্তা তেংবাংনহনবা; অমসুং মসিগী অখন্নবা হীরম অমসুং মওং-মতৌদি অতোপ্পা য়ানবগী ৱারোইশিন কয়াসু য়াওদুনা থৌওং অসিদা শরুক য়ারিবা মীওইশিংনা লেপকনি; ৩) মাস মিদিয়াগী হীরমদা লৈরিবা প্রোফেস্নেলগী এক্সপেরিএন্সশিংবু নৈনবগা লোয়ননা মীফম, সেমিনার অমসুং কনফরেন্সনচিংবা কয়া ফম্নবগীদমক্তা নাকল খুদিংদা লৈরিবা স্তেৎশিংগী পাউমীশিংগী লুপকী প্রোফেস্নেলশিংগী মরক্তা মান্নবা কান্নবা ফংনবা তেংবাংনবগী পুক্নিং থৌগৎপা; ৪) অতোপ্পা নাকলদা লৈরিবা স্তেৎশিংগী মফমশিংদা তেলিভিজন অমসুং রেদিও প্রোগ্রাম অমদি অতোপ্পা প্রোগ্রামশিং আইনগী মতুং ইন্না শন্দোকপদা তেংবাংবা অমসুং করিগুম্বা অতোপ্পা স্তেৎশিংগী কাংলোনগী তঙাই ফদবগী মনুং চল্লবদি, ইদিতোরিএল ওফিসশিংনা ই-পাউ অমসুং অতোপ্পা ৱারোলশিং আইনগী মতুং ইন্না থাদোকপা; ৫) মাস মিদিয়াগী হীরমদা খঙবা লৌশিং অমসুং অখঙ-অহৈশিংবু অমগা অমগদা তাক্নবগী পুক্নিং থৌগৎপা, মিদিয়া প্রোফেস্নেলশিং ত্রেনিং তৌবদা অমনা অমগী তেংবাংনবা অমসুং মহৈ-মশিং তম্বা অমসুং সাইন্তিফিক রিসর্চ ইন্সতিত্যুসনশিংগা লোয়ননা হীরম অসিদা থবক তৌরিবা লুপশিংগী মরক্তা তেংবাংনবগী পুক্নিং থৌগৎপা।
প্রধান মন্ত্রীনা রাজ্যগী মফম কয়াদা ওইরিবা ইচাউগী ফিভমগা মরি লৈননা কর্নাতক্কী মুখ্য মন্ত্রীগা ৱারী শাখ্র

প্রধান মন্ত্রী শ্রী নরেন্দ্র মোদীনা রাজ্যগী মফম কয়াদা ওইরিবা ইচাউগী ফিভমগা মরি লৈননা কর্নাতক্কী মুখ্য মন্ত্রী শ্রী ঐচ.দি. কুমারস্বামিগা ৱারী শাখ্রে। প্রধান মন্ত্রীনা হায়খি, “রাজ্যগী মফম কয়াদা ওইরিবা ইচাউগা মরি লৈননা করনাতক্কী মুখ্য মন্ত্রী শ্রী ঐচ.দি. কুমারস্বামিগা ৱারী শানরে। মী কনবা অমসুং তেংবাং পীবগী থবক্তা পীবা য়াবা মতেং কাইথোকখ্রে। ইচাউনা শোকহল্লবা মফমশিংদা লৈরিবশিংগী শোইদ-ঙামদনবা অমসুং নুংঙাই য়াইফনা লৈননবা ঐনা তাইবঙ মপুদা খুরুমজরি।”
২০২২দা শা হাৎপগী থৌদোক অমতা থোকখিদ্রবা মতুংদা অসামগী মীয়াম্না শামু গন্দা কন্নবা পায়খৎলিবা থবকশিং প্রধান মন্ত্রীনা থাগৎখ্রে

২০২২দা শা হাৎপগী থৌদোক অমতা থোকখিদ্রবা মতুংদা রাজ্য অদুদা শামু গন্দা কন্নবা পায়খৎলিবা থবকশিংগীদমক প্রধান মন্ত্রী শ্রী নরেন্দ্র মোদীনা অসামগী মীয়াম থাগৎখ্রে। অসামগী চীফ মিনিস্তর শ্রী হিমান্তা বিশ্বা শর্মাগী ত্বিৎ অমা শরুক য়ারদুনা, প্রধান মন্ত্রীনা ত্বিৎ তৌখি; “মসি নুংঙাইবা পাউনি! শামু গন্দাশিং কন্নবা লম্বী তাকপগীদমক অমসুং শামু গন্দাশিং কনবদা মখোয়না মরুওইবা থৌদাং লৌবগীদমক অসামগী মীয়াম থাগৎলি”।
পি.এম.না মীয়ামদা নব সম্বতসরনা লাকপদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা মীয়ামদা নব সম্বতসরগী য়াইফরবা নুমিৎনা লাকপদা য়াইফ-পাউজেল পীখ্রে। মহাক্না বিক্রম সম্বত ২০৭৯না মীপুম খুদিংমক্কী পুন্সিদা অনৌবা ইথিল অমসুং অনৌবা থৌনা পুদুনা লাকপা ওইরসনু হায়না য়াইফ পাউজেল পীখ্রে। ত্বিত অমদা প্রধান মন্ত্রীনা হায়খি; "মীওই পুম্নমক্তা বিক্রম সম্বত ২০৭৯না লাকপদা ফাইফ-পাউজেল পীজরি। বিক্রম সম্বত ২০৭৯না মীপুম খুদিংমক্কী পুন্সিদা অনৌবা ইথিল অমসুং অনৌবা থৌনা পুদুনা লাকপা ওইরসনু।"
পেরালিম্পিক্স গেম্সতা কৃষ্ণ নগরনা বেদমিন্তন্দা গোল্দ মেদল লৌরকপদা পি.এম.না হরাওবা ফোংদোকখ্রে

প্রধান মন্ত্রী, শ্রী নরেন্দ্র মোদীনা তোকিওগী পেরালিম্পিক্সতা কৃষ্ণ নগরনা বেদমিন্তন্দা গোল্দ মেদল লৌরকপদা হরাওবা ফোংদোকখ্রে ত্বীত অমদা, প্রধান মন্ত্রীনা হায়খি; “#Paralympics তোকিওদা বেদমিন্তনগী শান্নরোইশিংনা নিংথিনা শান্নবা উবদা য়াম্না নুঙাইজৈ। @Krishnanagar99গী মপা লৈতনা মায় পাকপা অসিদা ভারত মচা কয়াগী মায়থোংদা মোমোন মিনোক তম্লি। মহাক্না গোল্দ মেদল ফংলকপদা হরাওবা ফোংদোকচরি। তুংগী অহেনবা তান্নবা কয়াদা খ্বায়দগী মকোক থোংবা ওইরসনু হায়না থৌনিজরি। #Praise4Para”।
ছতিসগর রাজ্যগী বিজাপুর, দান্তেৱারা অমসুং সুকমা জিলাগী মনুং হঞ্জিনবা মফমশিংদা থবক খনবগী রেলী পাংথোকপগী খুত্থাংদা সি.আর.পি.এফ.তা লমদমসিগী ত্রাইবেল নহাশিংবু কন্সতেবল ওইনা খন্নবগীদমক্তা কন্সতেবল পোস্তকী মহৈগী থাক্তা কোম্থোকপগী কেবিনেতনা অয়াবা পীখ্রে

প্রধান মন্ত্রী, শ্রী নরেন্দ্র মোদীনা লুচিংবা কেন্দ্রগী কেবিনেতনা খা ছতিসগরগী জিলা অহুম, মিং ওইনা পল্লবদা বিজাপুর, দান্তেৱারা অমসুং সুকমাদগী সি.আর.পি.এফ.তা কন্সতেবল (জেনেরেল দ্যুতী) ওইনা কেন্দিদেত ৪০০ খনবগা মরী লৈননা মখোয়গী খ্বাইদগী নেম্বা মহৈগী থাকপু ক্লাস ১০দগী ক্লাস ৮দা কোম্থোক্নবা গৃহ মন্ত্রালয়না থম্লকপা ৱাফমগী অয়াবা পীখ্রে। জিলা অহুমসিদা রেলী অসিগীদমক্তা পাক শন্না খঙহন্নবগীদমক্তা পায়খৎপা পাম্বৈ ওইনা লোকেল পাউ-চেদা এদভর্তিজমেন্ত পীবা অমসুং অতোপ্পা থৌওংশিং পাংথোকপগী মথক্তা, সি.আর.পি.এফ.না নৌনা খল্লবা ত্রেনীশিং অসিদা মখোয়গী প্রোবেসন মতমগী মনুংদা ফোর্মেল ওইবা এজুকেসনসু পীগনি। ছতিসগর রাজ্যগী মনুং হঞ্জিনবা জিলা অহুম, মিং ওইনা পল্লবদা বিজাপুর, দান্তেৱারা অমসুং সুকমাদগী ত্রাইবেল নহা ৪০০না থবক ফংবগী খুদোংচাবা ফংগনি। থবক খনবা অসিগীদমক্তা ফিজিকেলদা চুনবা মওংদা কোম্থোকপগী ৱারোলসু গৃহ মন্ত্রালয়না পীগনি। সি.আর.পি.এফ. অসি সেন্ত্রেল আর্ম্দ পুলিস ফোর্স অমনি অমসুং মখোয়গী মপুং ওইবা থৌদাংদি লো অমসুং ওর্দরগী ফিভম ঙাকপা, কাউন্তর ইন্সর্জেন্সী মাইয়োক্নবা অমসুং ইন্তর্নেল সেক্যুরিতী ঙাক শেনবনি। অথুবা থবক অমা ওইনা, সি.আর.পি.এফ.না ছতিসগরগী শোত্থবা মফমশিংদগী নহা ৪০০বু কন্সতেবল (জেনেরেল দ্যুতী) ওইনা খনবগী ৱাহৌদোক থম্লকপনি। মখোয়না ক্লাস ১০ পাস তৌগদবনি হায়বা খ্বাইদগী নেম্বা মহৈগী থাক য়ৌরবা মতুংদা মখোয়গী থবক শোইদ্রে হায়না লৌগনি, মরম অদুনা খনগৎলবা নহাশিংদা ফোর্মেল এজুকেসন পীবগা লোয়ননা মখোয়গী প্রোবেসনগী মতমগী মনুংদা মহৈ তম্বাদা চঙবা লাইরিক, বোই অমসুং মরী লৈনবা পোৎলম খুদিংমক সি.আর.পি.এফ.কী মাইকৈদগী পীগনি। প্রোবেসনগী মতম অসি করিগুম্বা তঙাই ফদবা লৈরবদি, নৌনা খল্লিবশিংবু লোইফম থোকপা মহৈগী থাক লোইশিলহন্নবা শাংদোকপসু য়াই। মখোয়বু ক্লাস ১০গী পরিখা থাবদা তেংবাংনবগীদমক্তা, খল্লবা নহাশিং অসিবু কেন্দ্র।রাজ্য সরকারনা শকখঙলবা নেস্নেল ইন্সতিত্যুত ওফ ওপন স্কুলদা মিং চনগনি। সি.আর.পি.এফ.না ইং ২০১৬-১৭কী মনুংদা ছতিসগরগী জিলা মরি, মিং ওইনা পল্লবদা, বিজাপুর, দান্তেৱারা, নরায়নপুর অমসুং সুকমাদগী সেদ্যুল ত্রাইব কেন্দিদেতশিং লৌখত্তুনা বস্তারিয়া বত্তালিয়ন অমা শেমখিবনি। অদুবু, মনুং হঞ্জিনবা মফমশিংগী নহাশিং অদুনা তঙাই ফদবা মহৈগী থাক, ক্লাস ১০, য়ৌদবনা মরম ওইরগা থবক খনবগী থৌওং শরুক য়াবা য়াদবনা হায়রিবা খোঙথাং অসিগী অপাম্বা মহৈ ফংবা ঙমখিদবনি।
কেন্দ্রগী মন্ত্রী শ্রী জ্যোতিরাদিত্য এম. সিন্দিয়ানা ইবা আর্তিকল দেমোক্রেতিজেসন ওফ এয়র ত্রাবেল ইন ইন্দিয়া পি.এম.ও.না শেয়র তৌখ্রে

কেন্দ্রগী মন্ত্রী শ্রী জ্যোতিরাদিত্য এম. সিন্দিয়ানা দেমোক্রেতিজেসন ওফ এয়র ত্রাবেল ইন ইন্দিয়াদা ইবা আর্তিকল অমা প্রধান মন্ত্রী ওফিসনা শেয়র তৌখ্রে। পি.এম.ও.না ত্বীত তৌখি: ‘ইন ইন্দিয়া, দ দেমোক্রেতিজেসন ওফ এয়র ত্রাবেল’ কেন্দ্রগী মন্ত্রী @JM_Scindiaনা ইখ্রে”।
প্রধান মন্ত্রীনা মহাক্কী উগান্দা খোংচৎ মনুংদা পীখিবা প্রেসকী ৱারোল

হিজ এক্সিলেন্সী রাষ্ট্রপতি মুসেবেনী ইকাই খুম্নজরিবা মীহুৎশিং, মীদিয়াগী মীহুৎশিং, চহি কুনগী মতুংদা ভারতকী প্রধান মন্ত্রীগী অহানবা লৈবাক অনিগী ওইবা খোংচৎকীদমক ঐহাক য়ুগান্দাদা লাকচবা ফংজবা অসি ঐহাক্কী লাইবক ফবনি। রাষ্ট্রপতি মুসেবেনী ভারতকী য়াম্না লীরবা মরূপ্নি। মতম কয়াগী মমাংদগী ঐহাক্না মহাক্কা শকখঙ মায়খঙনরক্লি। গুজরাৎকী মুখ্য মন্ত্রী ওইনা ঐহাক ২০০৭তা মফম অসিদা লাকখি, খোংচৎ অদুগী খোয়থুম্নরবা ৱাফম কয়া ঙসিসু নৌহৌনা নীংশিংলি। মরূপশিং, ভারত অমসুং য়ুগান্দাগী মরক্তা চহি চা কয়া কুইরবা পুৱারী ওইরবা মরি লৈরি। মতম পুম্নমক্তা য়ুগান্দানা ঐখোয়গী থমোইগা নক্ননা লৈরি। ত্রেনীং, কেপাসিতী বিলদিং, তেক্নোলোজী, ইনফ্রাস্ত্রকচর অসিনচিংবশিং অসি ঐখোয়না তেংবাং পীনরিবা মরুওইবা লমশিংনি। তুংদসু ঐখোয়না য়ুগান্দাগী মথৌ তাবশিং অমসুং মরুওইবশিংগী মতুং ইন্না মতেং পাংখিগনি। উগান্দাগী মীয়ামগীদমক ঐখোয়গী মরূপ ওইবগী মতৌ অদুদা ভারত সরকারনা উগান্দা কেন্সর ইন্সতিত্যুৎ, কমপালাদা অলত্রা–মোর্দন কেন্সর থেরাপী মেচিন খুদোল তম্নবা ৱারেপ লৌরে। মেচিন অসিনা ঐখোয়গী য়ুগান্দাগী মরূপশিং খক্তা নত্তনা নোংপোক আফ্রিকা লৈবাকশিংগী মরূপশিংদসু কান্নবা ফংহল্লগনি তাবদা ঐহাক নুংঙায়বা ফাওই। য়ুগান্দাদা ইনর্জী ইনফ্রাস্ত্রকচর অমসুং লৌউ–শিংউবা অমদি দাইরী সেক্তরগী চাউখৎ থৌরাংগীদমক ঐখোয়না চাউরাক্না দোলর মিলিয়ন চানিগী লাইন্স ওফ ক্রেদিৎ অনিগীদমক হায়রকপা অদুদা অয়াবা পীখ্রে। ঙাকশেলগী লমদা ঐখোয়গী তেংবাং পীনবা অসি মাংলোমদা চংশিনগদবা অসিসু নুংঙাইবা হিরম অমনি। মিলিতরী ত্রেনীংদা ঐখোয়না তেংবাং পীনবগী শাংলবা পুৱারী লৈরি। ঐখোয়না তেংবাং পীনরিবা অসি হেন্না চেৎশিলহন্নবা থৌরাং তৌরি। ঐখোয়না উগান্দাগী লান্মীশিংগীদমক অমসুং মীচমগী থবক্কীদমক হৱা–গারীশিং (ভেহিকলশিং) অমসুং এম্বুলেন্সশিং পীনবা ৱারেপসু লৌরে। ত্রেদ অমসুং ইনভেস্তমেন্তা ঐখোয়গী মরি হেন্না চেৎশিল্লে। হয়েং ঐহাক্না রাষ্ট্রপতিজীগা লোয়ননা লৈবাক অনিমক্কী মরুওইবা ব্যুজিনেস লুচীংবশিংগা লোইননা মরি অসি হেন্না চেৎশিলহন্নবা খন্ন–নৈননবা তাঞ্জা ফংলগনি। মরূপশিং, য়াম্না লুবা তাঞ্জা অমগী মতুংদা রাষ্ট্রপতিগী অচেৎপা লুচীং মখাদা ঙসিদি ভারত্তগী হৌখিবা মীওইশিংগী খুন্নাইনা য়ুগান্দাগী সোসিয়েল অমসুং ইকোনোমিক ওইবা পুন্সিদা অচৌবা থৌদাং লৌরি। ভারত্তগী হৌখিবা মীওইশিংগী খুন্নাইগা লোয়ননা ঙসি নুমীদাং ৱাইরম পাংথোক্কদবা ঐহাক্কী থৌরমদা রাষ্ট্রপতি মশামক শরুক য়াগদবা অসিদা ঐহাক নুংঙাইবা ফাওই। মহাক্কী অসিগুম্লবা অখন্নবা খোংথাং অসিগীদমক ঐহাক্না ভারত পুম্বগী মায়কৈদগী তৌবীমল খঙবা উৎচরি। হয়েং অয়ুক ঐহাক্না উগান্দাগী সংসদতা ৱা ঙাংজনবগী তাঞ্জা অদুসু ফংলগনি। ঐহাক্না খুদোংচাবা অসি ফংবা ভারতকী অহানবা প্রধান মন্ত্রী ওইরে। অখন্নবা ইকাইখুম্নবীবা অসিগীদমক ঐহাক্না রাষ্ট্রপতি অমসুং য়ুগান্দাগী সংসদপু থমোই শেংনা থাগৎপা ফোংদোকচরি। মরূপশিং, ভারত অমসুং য়ুগান্দা, অনিমক নহারোল মশিং য়াম্না লৈবা লৈবাক্নি। সরকার অনিমক্তা নহাশিংগী এস্পিরেসনশিং মপুং ফাহন্নবা থৌদাং লৈরি। ভারতমচা কোতি চামগা কুনমঙাগী মায়কৈদগী ঐহাক্না য়ুগান্দাগী মীয়ামগী প্রোগ্রেস অমসুং প্রোস্পেরিতীগীদমক থমোই শেংনা য়াইফ–পাউজেল পীজরি। থাগৎচরি।
কঞ্জুমর প্রোতেক্সন অমসুং লিগেল মেত্রোলোজীগী মতাংদা মোরিসসকা এম ও য়ু তৌনবা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা কঞ্জুমর প্রোতেক্সন অমসুং লিগেল মেত্রোলোজীগী মতাংদা ভারত অমসুং মোরিসসকি মরক্তা এম ও য়ু তৌনবা য়ারে। কান্নবশিং: এম ও য়ু অসিনা লৈবাক অনিগী লৈনরিবা মরিদা নাকল অনিমক্কী ওইনা কান্নগনি। মসিনা কঞ্জুমর প্রোতেক্সনগী লমদা মতেং পীনবা হেনগৎহনগনি অমসুং লৈবাক অনিমক্তা কান্নগদবা ই-পাউ পীথোক-পীশিন তৌনবগী মেকানিজম অমা ফংহনগনি। মসিনা কঞ্জুমর প্রোতেক্সন অমসুং লিগেল মেত্রোলোজীগী মতাংদা হায়বদি লান্না লমজিংবা এদভরতাইজমেন্ত, তেলিমার্কেতিং, মল্তি লেবেল মার্কেতিং, ই-কম্মর্সগী লমদা থেংনরকপা অনৌবা শিংনবশিং মায়োক্নবদা মতেং পাংগনি। মতম মতমগী ওইনা ই-পাউ পীথোক-পীশিন তৌনবা অমসুং ত্রেনিং প্রোগ্রাম পাংথোকপনা অফবা লৈঙাক লৈহনবদা অমসুং কঞ্জুমরশিংগী খুদোংচাদবশিং থেংনবদা মতেং ওইরগনি।
ঙসি, কেৱারিয়ানা মরু ওইবা মালেমগী লমকোইবশিংগী লমথুংফম অমা ওইরক্লি: পি.এম. মোদী

প্রধান মন্ত্রী শ্রী নরেন্দ্র মোদীনা গুজরাত্তা লৈবা কেৱারিয়া অসি অরাপ্পা মফমদা লৈবা অপিকপা ব্লোক অমা ওইরম্বা অদু ওইদ্রে, মসি মালেমগী অচৌবা লমকোইবশিংগী লমথুংফমশিংগী মরক্তা অমা ওইরক্লে। শ্রী মোদীনা ৱাফম অসি লৈবাক অসিগী তোঙান তোঙানবা লমদমশিংবু গুজরাতকী কেৱারিয়াগা ফাওনহল্লিবা ত্রেন নিপান লমথবা অমসুং রাজ্য অসিগী রেলৱেজকা মরী লৈনবা প্রোজেক্ত কয়া শঙ্গাবগী থৌরম লোইরবা মতুংদা ভিদিও কনফরেন্সকী থোংদা ফোঙদোখিবনি। কেৱারিয়াগী চাউখৎ-থৌরাংগী খোঙচৎকী মতাংদা মখা তারদুনা প্রধান মন্ত্রীনা হায় স্তেচ্যু ওফ য়ুনিতীনা স্তেচ্যু ওফ লিবর্তীদগী হেন্না লমকোইবা মশিং কয়াগী পুক্নিং চিংশিল্লি। হায়রিবা অসি জাতিদা কত্থোকখ্রবা মতুংদা লম কোইবা লাকপা মীওই লাখ ৫০ হেনবনা মসি য়েংবা লাকখ্রে অমসুং কোরোনাগী থাশিংদা লোনদুনা লৈরুরবা মতুং অমুক হন্না হাংদুনা মশিং হেনগৎহল্লি। লম্বী থোং ফগৎলবনিনা কেৱারিয়াদা নোংমদা লমকোইবা লাখ অমামুক লাকপা য়াই হায়না পান্নরি। কেৱারিয়া অসি শেন্মীৎলোন অমসুং ইকোলোজীগী চাউখৎ-থৌরাং নীংথিজনা থৌরাং তৌবা লোইননা অকোইববু ঙাকশেনবগী অফবা খুদম অমনি হায়না প্রধান মন্ত্রীনা ফোঙদোকখ্রে। প্রধান মন্ত্রীনা হায় কেৱারিয়াবু অচৌবা লমকোইবশিংগী লমথুংফম অমা ওইনা শেমগৎনবা প্রপোজ তৌখিবদা মসি অহানবদা পাইপদ্রীম অমা ওইনা উরমখি। হান্না লৈরম্বা থবক শুবগী মওংশিং অদু য়েংলুরবদি থাজবা ঙম্লমদবা অসি য়ুম্ফম য়াওই মরমদি মতম অদুদা লম্বী থোং লৈরমদে, স্ত্রীৎ লাইৎ থালমদে, রেল, লমকোইবশিংগী লৈফম চাফম অমত্তা লৈরমদে। হৌজিক্তি কেৱারিয়া অসি খুদোংচাবা পুম্নমক য়াওরবা মপুং ফাবা ফেমিলী পেকেজ অমা ওলহনখ্রে। মফম অসিদা গ্রান্দ স্তেচ্যু ওফ য়ুনিতী, সর্দর সরোবর, অচৌবা সর্দর পতেল জুলোজিকেল পার্ক, অরোগ্যা ভেন অমসুং জঙ্গল সফারি অমসুং পোশন পার্ক লৈরে। মসিদা গ্লো গার্দেন, এক্তা ক্রুজ অমসুং ৱাতর স্পোর্তসশিংসু লৈ। প্রধান মন্ত্রীনা হায় তুরিজম হেনগৎলকপনা মরম ওইরগা অদিবসি নহাশিংনা থবক ফংলে অমসুং মফম অদুগী মীয়ামনা মতমগা চুন্নবা খুদোংচাবশিংসু ফংলে। এক্তা মোলদা লোকেল হেন্দিক্রাফকী পোৎলমশিংগী অনৌবা খুদোংচাবশিং লৈরে। মহাক্না অদিবসি খুঙ্গংদা হোম স্তেগীদমক্তা কা ২০০রোম শেমগৎলি হায়নসু ফোঙদোকখ্রে। প্রধান মন্ত্রীনা তুরিজম হেনগৎহন্নবা ৱাখল্লোনগা লোইননা শাগৎখিবা কেৱারিয়া স্তেসনগী মরমদা ৱা ঙাংখ্রে। মসিদা ত্রাইবেল আর্ত গেলরী লৈ অমসুং স্তেচ্যু ওফ য়ুনিতী উবা ফংবা গেলরীসু লৈ। প্রধান মন্ত্রীনা ইন্দিয়ন রেলৱেজনা পান্দমদা য়ুম্ফম ওইদুনা হোৎনবনা পুরকপা ঙমখিবা অওনবগী মতাংদা শাংনা ৱা ঙাংখ্রে। মহাক্না হায় পেসেঞ্জর অমসুং পোৎচৈশিং পুথোক-পুশিন তৌবগী থৌদাং অসিগী মথক্তা রেলৱেজনা লমকোইফম অমসুং লাইনিং লাইশোনগী মরু ওইবা মফমশিংগা লম্বী থোং ফাওনহনবা ঙমখ্রে। মহাক্না হায় অহমদাবাদ-কেৱারিয়া জানশতাবতি য়াওনা রুৎ কয়ানা ‘বিস্তা-দোম কোচেস”কী মীৎয়েং চিংশিল্লগনি।
মদন লাল খুরানা লৈখিদবদা প্রধান মন্ত্রিনা অৱাবা ফোঙদোক্লি

দিল্লিগী হান্নগী চীফ মিনিস্তর মদন লাল খুরানা লৈখিদবদা প্রধান মন্ত্রি নরেন্দ্র মোদীনা অৱাবা ফোংদোক্লি । প্রধান মন্ত্রিনা হায়খি, মদন লাল খুরানা জি লৈখিদবা অসি অৱাবনি । মহাক্না দিল্লি চাউখৎনবা মরুওইনা হেন্না ফবা ইনফ্রাস্ত্রকচর শেমগৎবা চোকথবা নাইদনা হোৎনরমখি । দিল্লি সরকার অমসুং কেন্দ্র সরকার অনিমক্তা মহাক অসি থবক কন্নবা শুবা অমসুং মীয়ামগা নক্নবা লৈঙাকপা অমনি । “মহাক্না দিল্লিদা বি জে পী মপাঙ্গল কনখৎহনখিবা অসিগীদমক মতম চুপ্পদা মদন লাল খুরানা জি নিংশিংদুনা লৈরগনি । লৈবাক অনি খাইদোক্নরবা মতুংদা দিল্লিদা লাকখিবা রিফিউজিশিং মহাক্না নিংহন্নবা লৈতনা হোৎনখি । মহাক্কী ইমুং-মনুংগী মীওইশিং অমসুং মহাক শৌগৎপশিংগী অৱাবদা ঐনা শরুক য়াজরি” ।
প্রধান মন্ত্রীনা ঙসি নেভী দেগী নুমিৎতা ভারতকী নেভীদা ইকাই খুম্নবা উৎখ্রে

প্রধান মন্ত্রী শ্রী নরেন্দ্র মোদীনা ঙসি ঙসি নেভী দেগী নুমিৎতা ভারতকী নেভীগী মীওইশিংদা ইকাই খুম্নবা উৎখ্রে। প্রধান মন্ত্রীনা হায়খি, “নেভী দেগী নুমিৎতা, ঐখোয়না ঐখোয়গী থৌনা ফরবা নেভীগী মীওইশিংগী মফমদা ইকাই খুম্নবা উৎচরি। মখোয়গী মগুন লৈরবা সর্বিস অমসুং কৎথোকপা অদুনা ঐখোয়গী লৈবাক অসি মপাঙ্গল কনবা অমসুং হেন্না শাফবা অমা ওইহল্লি।”
ভগিস শাস্ত্রি হায়না খঙনবা সংস্কৃৎ গ্রমারিয়ন প্রোফেসর ভগিরথ প্রসাদ ত্রিপাথিনা লৈখিদবদা পি.এম.না অৱাবা ফোঙদোকখ্রে

প্রধান মন্ত্রী শ্রী নরেন্দ্র মোদীনা ভগিস শাস্ত্রি হায়না খঙনবা সংস্কৃৎ গ্রমারিয়ন প্রোফেসর ভগিরথ প্রসাদ ত্রিপাথিনা লৈখিদবদা অৱাবা ফোঙদোকখ্রে‍। ত্বীত অমদা প্রধান মন্ত্রীনা হায়খিবদা: “প্রফোসর ভগিরথ প্রসাদ ত্রিপাথি ‘ভগিস শাস্ত্রি’ নহাশিংগী মরক্তা সংস্কৃৎপু হেন্না পাম্নহন্নবগীদমক মতমগী সাইন্তিফিক থৌওংশিং শীজিন্নদুনা মমল নাইদ্রবা থৌদাং য়ারম্মি‍। মহাক য়াম্না মমুৎ তানা খঙ-হৈবা অমদি নীংথিনা নৈনবা মীওই অমা ওইরম্মি‍। মহাক্না লৈখিদবগী চৈনা ফংলে‍। মহাক্কী ইমুং মনুং অমসুং মরূপ মপাংশিংগী মফমদা অৱাবা ফোঙদোকচরি‍। ওম সান্তি‍।”
পি.এম.না রাইসীনা দাইলোগ ২০২২গী হৌদোকপগী সেসন্দা শরুক য়াখ্রে

প্রধান মন্ত্রী, শ্রী নরেন্দ্র মোদীনা ঙসি রাইসীনা দাইলোগ ২০২২গী হৌদোকপগী সেসন্দা শরুক য়াখ্রে, হায়রিবা অসিদা য়ুরোপিয়ন কম্মিসনগী প্রসিদেন্ত, ঐচ.ই. মিস উর্সুলা ৱান দের লেয়েন্না মরু ওইবা ৱারোল পীখি। প্রধান মন্ত্রীনা ত্বিত তৌখি: “ঙসি নুমিদাং ৱাইরমদা #Raisina2022গী হৌদোকপগী সেসন্দা শরুক য়াখি @raisinadialogue”
লাক্কদৌরিবা নুমীৎ নিনী অসিদা প্রধানমন্ত্রী রাজ্য ২ অমসুং য়ুনিয়ন তেরিতোরি ২দা চৎকনি

প্রধানমন্ত্রী শ্রী নরেন্দ্র মোদীনা লাক্কদৌরিবা নুমীৎ নিনী অসিদা রাজ্য অনি: গুজরাত অমসুং তামিল নাদু; অমসুং য়ুনিয়ন তেরিতোরি অনি: দামন & দ্যু অমসুং পুদুচেরী চৎকনি । থাংজা নুমীৎতা প্রধানমন্ত্রী দামন্দা থুংলুগনি । মহাক্না মখল মখা য়াম্লবা দিব্লপমেন্ত প্রোজেক্তশিং হৌদোক্কনি, অমসুং মখল মখা য়াম্লবা ওফিসিয়েল স্কিমশিংদা কান্নবা ফংলবা মীওইশিংদা সর্তিফিকেৎশিং য়েন্থোক্কনি । মীয়ামগী মীফম অমদশু মহাক্না ৱা ঙাংগনি । মদুগী তুংদা প্রধানমন্ত্রী তামিল নাদু চৎকনি । চেনাইদা পাংথোক্কদবা রাজ্য সরকারগী ৱেলফেয়ার স্কিম অমা ওইরিবা অম্মা তু হ্বিলর স্কিম হৌদোকপগী থৌরমদা শরুক য়াগনি । নোংমাইজিং নুমীৎতা প্রধানমন্ত্রী পুদুচেরি চৎকনি । ওরোবিন্দো আশ্রমদা মহাক্না শ্রী ওরোবিন্দোগী মফমদা লৈ কৎতুনা ইকায় খুম্নগনি, অমসুং শ্রী ওরোবিন্দো ইন্তরনেস্নেল সেন্তর ওফ এজুকেসনগী মহৈরোইশিংগা উন্নদুনা ৱারি শান্নগনি । শ্রী নরেন্দ্র মোদীনা ওরোভিলেদশু চৎকনি । মফমদুদা মহাক্না ওরোভিলেগী গোল্দন জুব্লি থৌরমদা নিংশিংনিঙাই ওইরবা পোস্তেজ স্তাম্প অমা রিলিজ তৌগনি । থৌরম অদুদা মহাক্না ৱা ঙাংগনি । পুদুচেরিদা মীয়ামগী মীফম অমদশু প্রধানমন্ত্রীনা ৱা ঙাংগনি । নোংমাইজিং নুমীৎকী নুমীদাংৱাইরম প্রধানমন্ত্রীনা গুজরাতকী সুরত্তা “রন ফোর ন্যু ইন্দিয়া মরাথোন” লমথাগনি ।
পি.এম.না কোবিদ অমসুং বেক্সিনেসনগা মরী লৈনবা ফীভমগী মতাংদা অৱাংবা থাক্কী মীফম অমদা ময়াই তাংবল লৌখ্রে

পি.এম.না লৈবাক অসিগী কোবিদ অমসুং বেক্সিনেসনগা মরী লৈনবা ফীভমগী মতাংদা খন্ননবা অৱাংবা থাক্কী মীফম অমদা ময়াই তাংবল লৌখ্রে। ওফিসিএলশিংনা পি.এম.দা লৈবাক অসিদা হৌজিক কোবিদকা মরী লৈননা ওইরিবা ফীভম অসিগী মতাংদা পাউদমখ্রে। পি.এম.দা মার্চকী অঙনবা শরুক্তা চয়োল অমদা তেস্ত লাখ ৫০রোম তৌরম্বা অদু হৌজিক চয়োল অমদা তেস্ত করোর ১.৩রোম তৌদুনা লৈবাক অসিদা তেস্ত তৌবগী চাং লেপ্তপনা হেনগৎলক্লি হায়না পাউদমখ্রে। মখোয়না পি.এম.দা তেস্ত পোজিতিবিতী রেৎশিং তপ্না-তপ্না হন্থরক্লি অমদি রিকভরী রেৎ হেনগৎলক্লি হায়নসু খঙহনখ্রে। নোংমদা কেস লাখ ৪ হেন্না হেল্লম্বা অদু হৌজিক হন্থরক্লিবা অসি হেল্থকিয়র ৱর্করশিং, রাজ্য সরকারশিং অমসুং কেন্দ্র সরকারনা হোৎনরিবশিং অসিগী ফলনি হায়না খন্নখ্রে। ওফিসিএলশিংনা কোবিদ, তেস্ত তৌবা, ওক্সিজেন লৈবা-লৈতবা, হেল্থকিয়র ইনফ্রাস্ত্রকচর, বেক্সিনেসন রোদমেপকী মতাংদা রাজ্য অমসুং জিলাগী থাক্তা লৈরিবা ফীভমগী মতাংদা অকুপ্পা ৱারোল য়াওবা প্রজেন্তেসন অমা উৎখ্রে। পি.এম.না হায় অখন্ননা জিলাশিংদা তি.পি.আর. ৱাংবা রাজ্যশিংগী ওইনা লোকেলাইজ কন্তেনমেন্তগী লালোংশিং অসি হৌজিক য়াম্না তঙাই ফদবা ওইরে। প্রধান মন্ত্রীনা তেস্ত পোজিতিবিতী রেৎশিং ৱাংবা মফমশিংদা মরু ওইনা আর.তি.-পি.সি.আর. অমসুং রেপিদ তেস্তশোং শিজিন্নদুনা তেস্ত তৌবা অসি মখা তানা হেনগৎহনবা মথৌ তাই হায়না য়াথং পীখ্রে। পি.এম.না মশিং ৱাংখৎলক্লিবা অসিনা মখোয়না হোৎনরিবা অসি অরেম্বা তারে হায়বগী মখল অমতগী প্রেসর লৈতনা মশিং অদু অরোৎপা লৈতনা রিপোর্ত তৌনবা রাজ্যশিংদা থৌগৎকদবনি হায়না ফোঙদোকখ্রে। পি.এম.না য়ুমথোং খুদিংদা চৎতুনা তেস্ত তৌবা অমসুং সর্ভিলেন্স চত্থনবা মীৎয়েং থমদুনা খুঙ্গংগী মফমশিংদা হেল্থকিয়র রিসোর্সশিং চাউথোকহন্নবা খঙহনখ্রে। মহাক্না মথৌ তাবা খুৎলাই পুম্নমক শিজিন্নদুনা আশা অমসুং অঙ্গনৱাদী ৱর্করশিং এম্পাৱর তৌনবগী মতাংদসু ফোঙদোকখ্রে। পি.এম.না খুঙ্গংগী মফমশিংদা হোম আইসোলেসন তৌবা অমসুং লায়েংবগী মতাংদা অরাইবা লোলদা শন্দোক্না তাকপা গাইদলাইনশিং শেম্নবা খঙহনখ্রে। প্রধান মন্ত্রীনা ওক্সিজেন কন্সেন্ত্রেতরশিংগী প্রোবিজন য়াওনা খুঙ্গংগী মফমশিংদা ওক্সিজেন সপ্লাই ফংহন্নবা দিস্ত্রিব্যুসন প্লান অমা শেমদোক্তুনা থম্নবা পাউতাক পীখ্রে। প্রধান মন্ত্রীনা মখা তারদুনা হায় ইক্বিপমেন্ত চল্লাইনবা হেল্থ ৱর্করশিংদা মথৌ তাবা ত্রেনিং পীগদবনি অমসুং অসিগুম্বা মেদিকেল দিভাইসশিং মথৌ তৌবদা অপনবা থোক্তনবা পাৱর সপ্লাই পীগদবনি। প্রধান মন্ত্রীনা রাজ্য খরগী স্তোরেজতা ভেন্তিলেতরশিং শিজিন্নদনা তাদুনা লৈরি হায়না ফোঙখিবা রিপোর্ত খরা অদু হকচিন্না লৌখি অমসুং কেন্দ্র সরকারনা পীথখিবা ভেন্তিলেতরশিং অদু ইন্সতোলেসন তৌনবা অমসুং শিজিন্ননবা খুদক্তা ওদিৎ অমা চত্থনবা য়াথং পীখ্রে। প্রধান মন্ত্রীনা মখা তারদুনা হায় করিগুম্বা মথৌ তারবদি ভেন্তিলেতরশিং নীংথিজনা চল্লাইনবা হেল্থকিয়র ৱর্করশিংদা রিফ্রেশর ত্রেনিং পীগদবনি। পি.এম.না হায় ভারতনা কোবিদকী মায়োক্তা লান্থেংনরিবা অসি মতম পুম্বদা সাইন্তিস্তশিং অমসুং লম অসিদা খঙহৈরবশিংদা লমজিংদুনা লাকখি অমসুং মখোয়না মখা তানা লমজিংখিগনি। ওফিসিএলশিংনা পি.এম.দা বেক্সিনেসনগী থৌওং অমসধং রাজ্য-রাজ্যগী চহি ৪৫+কী চহি কাংলুপকী কভরেজকী মতাংদা পাউদমখ্রে। তুংদা বেক্সিন ফংহন্নবগী মতাংদা রোদমেপসু খন্নখ্রে। মহাক্না ওফিসিএলশিংদা রাজ্যশিংগী খুৎশম্নদুনা বেক্সিনেসনগী খোঙজেল য়াংখৎহন্নবা পাউতাক পীখ্রে।
ভুতানগী নিংথৌনা প্রধান মন্ত্রীগী মফমদা তেলিফোন তৌরক্তুনা নুংঙাইবা ফোংদোকখ্রে

ভুতানগী নিংথৌ জিগমে খেসর নামগ্যেল ৱাংচুক্না ২০১৯গী মে ২৩দা প্রধান মন্ত্রীগী মফমদা তেলিফোন তৌরক্তুনা ভারতকী ১৭শুবা লোক সভা মীখলদা মায় পাক্লকপদা নুংঙাইবা ফোংদোকখ্রে। প্রধান মন্ত্রী শ্রী মোদীগী লুচিং মখাদা ভারতকী মীয়ামগী শাহৌ অমসুং চাউখৎপগীদমক নিংথৌনা মহাক্কী ওইবা য়াইফ-পাওজেলসু পীরকখি। প্রধান মন্ত্রী শ্রী মোদীনা নিংথৌবু মহাক্কী হরাওবা ফোংদোকপা অমসুং য়াইফ-পাওজেল অদুগীদমক থাগৎপা ফোংদোকখি। মহাক্না হায়খি মদুদি ভারত সরকারনা ভুতানগা লোয়ননা মখোয়গী ওইবা থোইদোকপা মরূপ ওইবগী মরী অদুদা অখন্নবা মীৎয়েং থম্লি। ভারত সরকারনা ভুতান সরকারগা লোয়ননা লৈনরিবা পার্তনরশিপ অসি হেন্না ৱাংবা থাক্তা পুখৎনবা মখা তানা হেন্না নক্নবা মরী থমদুনা থবক তৌমিন্ননবা ভারতকী ৱাফম অদু মহাক্না নৌহৌননা নীংশিংখি।
পি.এম.না এলাবেন ভত লৈখিদবদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা শক্নাইরবা এজুকেস্নিস্ত অমসুং সোসিএল ৱর্কর, মিস এলাবেন ভতনা লৈখিদবদা অৱাবা ফোঙদোকখ্রে‍। প্রধান মন্ত্রীনা নুপীশিং মপাঙ্গল কনখৎহনবদা, খুন্নাই থৌগলদা অমদি নহাশিংগী মহৈ মশিংগী লমদা মহাক্না হোৎনরম্বশিং নীংশিংখি‍। ত্বীত অমদা প্রধান মন্ত্রীনা হায়খি: “এলাবেন ভত লৈখিদবনা নুংঙাইহন্দ্রে‍। নুপীশিং মপাঙ্গল কলহনবা, খুন্নাই থৌগল অমসুং নহাশিং মহৈ মশিং তমহনবগী লমদা মহাক্না হোৎনরম্বশিংগীদমক মহাকপু মতম শাংনা নীংশিংদুনা লৈহৌরগনি‍। মহাক্কী ইমুং মনুং অমসুং মহাকপু নুংশিজবশিংগী মফমদা অৱাবা ফোঙদোকচরি‍। ওম শান্তি…‍।”
পি.এম.না তেবল তেনিসকী শান্নরোয়, সাথিয়ান জ্ঞানসেকরননা ব্রোঞ্জ মেদল লৌরকপা ঙমখিবগীদমক মহাক্কী হনবা লৈত্রবা থৌনা অমসুং কত্থোকপগী মতৌ অদুবু শীংথাখ্রে

প্রধান মন্ত্রী, শ্রী নরেন্দ্র মোদীনা বর্মিংহম সি.দবল্যু.জি. ২০২২দা মেন্স সিঙ্গল্স তেবল তেনিস্তা ব্রোঞ্জ মেদল লৌরকপগীদমক তেবল তেনিস শান্নরোয়, সাথিয়ান জ্ঞানসেকরনগী হনবা লৈত্রবা থৌনা অমসুং কত্থোকপগী মতৌ অদুবু শীংথাখ্রে। প্রধান মন্ত্রীনা ত্বিত তৌখি; "সি.দবল্যু.জি. লোইবা ফাওবা @sathiyanttনা অদুক্কী মতিক ফজবা পর্ফোরমেন্স উৎখি। তেবল তেনিস্তা ব্রোঞ্জ মেদল লৌরকপা ঙমখিবগীদমক ঐহাক্না থাগৎপা ফোঙদোকচরি। মহাক্কী হনবা লৈত্রবা থৌনা অমসুং কত্থোকপগী মতৌ অদুগীদমক শীংথানৈ। মহাক্না তুংদা লাক্কদৌরিবা তোর্নামেন্তশিংদা মাইপাক্কনি হায়না ঐহাক্না থাজৈ। #Cheer4India"